ATKV Applous streekuitdunne | News24
ATKV Applous streekuitdunne
Die ATKV-Applous nasionale koorkompetisie het begin in 1977 as ‘n proeflopie en was so suksesvol dat dit nou al vir 39 jaar voortbestaan.
Die aantal kore groei elke jaar en vanjaar is daar 185 inskrywings ontvang, van oor die hele Suid Afrika en Namibië.
Die kompetisie bestaan uit twee rondtes. Eerstens die Streekfeeste waar beoordelaars na kore uit verskillende streke, in al nege provinsies asook Namibië gaan luister. Daarna kom slegs kore wat 80%+ (goud) ontvang het, in aanmerking vir ‘n uitnodiging na die finaal.
Die finaal word vanjaar (3-6 Augustus) in Stellenbosch aangebied. Die Oos-Kaap Streekrondte word Dinsdag, 24 Mei gehou. Die middagsessie is by Hoërskool Strelitzia op Uitenhage en die aandsessie sal plaasvind by Hoërskool Westering in Port Elizabeth.
Deelnemende kore aan die middagsessie (14:30) is die kore van Muir College Boys’ High School, Hoërskole Despatch en Stre-litzia, Laerskole Frans Conradie en Susannah Fourie, Marymount R.C. Secondary School en Glenwood House Private School van George.
Die kaartjies is R20 per persoon en sal verkrygbaar wees by die deure. Vir navrae, kontak Romey Aylward by 083 261 2709 of raylward@strelitziahs.co.za